Equidae - Biquipedia, a enziclopedia libre

# Equidae

### De Biquipedia

| Iste articlo tién una bersión escrita con una grafía alternatiba esperimental propuesta por bels biquipedistas aintro d'o Biquiproyeuto:Grafía. Puede beyer-se aquí.

Equidae
Equus caballus przewalskii, o cavallo de Przewalski.
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Gray, 1821
Chenero: | Equus
Linnaeus, 1758

espezies

- Se beiga texto

Es equidos (zentificament equidae) son una familia de mamiferos aintro d'a orden d'es perisodactilos que autualment encluy només que un chenero bibo; Equus, e dibersos altros de preistoricos. Es equidos autuals tienen as dients con coronas altas adaptatas ta paixentar-se d'a ierba d'estepas, pratieras e semidesiertos, e ras patas rematatas en un dito solero que tien un casco d'ungla firme. Gosan á bibir en collas de dibersos ixemplars, generalment gubernatos por un masclo adulto (l'unico que puet reproduzir-se) e dibersas fembras con as suyos poltrez.

O chenero aparixore en Norteamerica en o pleistozén, d'á on que en surtiore ta colonizar Sudamerica, Eurasia e Africa. Posteriorment, s'estinguiore en America d'o Norte dic'a conquiesta d'es españoles d'o sieglo XVI. Una carauteristica bestichial d'o chenero Equus ye ra presenzia de rayas en o pelache, que en o caso d'es caballos e guarans tienden á mantiner-se sozliminals, pero que en as zebras se manifiestan amplament besibles.

As zebras u cebras son una colla d'espezies parafileticament denominadas asinas que, no obstante, diz que no tienen més binclos cheneticos d'entre eras que con es guarans e caballos. A unica carauteristica per a cual se denominan diferent d'es altros equidos ye a manifestazión d'as rayas d'a suya piel. A parola zebra bien d'o portugués e sinificore orichinalment "fembra d'a Enzebra", zebro en a luenga lusa. As enzebras yeran uns equidos salbaches d'a Peninsula Iberica en l'antiguidat e ra edat meya, d'es cuals en charran muitos tratatos meyebals de caza, e es cuals s'estinguioren aprosimadament per es arredols d'a buelta de sieglo d'o XV ent'o XVI. Diz que es primers navegadors portugueses que plegoren enta o sud d'Africa beyoren uns equidos de carauteristicas e midas parellanas d'as fembras d'a enzebra iberica, e d'ixa enchaquia en itoren o nombre per o cual se conoxen popularment es equidos rayatos d'Africa.

## [editar] Espezies

zebras comuns (Equus quagga).

- Equus caballus
- Equus asinus
- Equus africanus
- Equus hartmannae
- Equus hemionus
- Equus grevyi
- Equus quagga
- Equus zebra
- Equus hydruntinus (extinxita)
- Equus ferus (extinxita)
- Equus scotti (extinxita)

## [editar] Se beiga tamién

- Hippotigris, o sozgenero d'as zebras.
- Mula

## [editar] Enrastres esternos

- Biquiespezies tien un articlo sopre Equidae.
- Biquiespezies tien un articlo sopre Equus.
- Se beigan as imachens de Commons sobre Equidae.
- Se beigan as imachens de Commons sobre o chenero Equus.

Categorías: Perissodactyla | Equidae | Equus

##### Views

- Articlo
- Descusión
- Bersión autual

##### Mirar

##### En atras luengas

- Български
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Magyar
- Italiano
- 한국어
- Latina
- Lëtzebuergesch
- Líguru
- Lietuvių
- Nederlands
- ‪Norsk (bokmål)‬
- Occitan
- Polski
- Português
- Русский
- Simple English
- Slovenčina
- Svenska
- தமிழ்
- Tiếng Việt
- 中文